Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului mixt instituit în temeiul Acordului dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor în ceea ce privește modificarea anexei II la acordul respectiv referitoare la coordonarea sistemelor de securitate socială /* COM/2014/0611 final - 2014/0283 (NLE) */





EXPUNERE DE MOTIVE 1. CONTEXTUL PROPUNERII La 1 iunie 2002 a intrat în vigoare Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor („acordul”). Anexa II la acest acord prevede coordonarea sistemelor de securitate socială. În temeiul articolului 18 din acord, Comitetul mixt privind libera circulație a persoanelor poate modifica anexa II la acord. Articolul 2 din Decizia 2002/309/CE[1] prevede că poziția pe care Uniunea urmează să o adopte cu privire la deciziile Comitetului mixt se stabilește de către Consiliu la propunerea Comisiei. Pentru a asigura aplicarea consecventă și corectă a legislației UE și pentru a evita dificultățile administrative și, eventual, juridice, anexa II la acord trebuie să facă trimitere la toată legislația relevantă a UE și la deciziile Comisiei administrative pentru coordonarea sistemelor de securitate socială. Prin urmare, anexa II la acord a fost înlocuită prin Decizia nr. 1/2012 a Comitetului mixt din 31 martie 2012. Această decizie a creat un sistem modernizat de coordonare a sistemelor de securitate socială, care a devenit aplicabil în UE la 1 mai 2010, în conformitate cu Regulamentul (CE) nr. 883/2004 [astfel cum a fost modificat prin Regulamentul (CE) nr. 988/2009], cu Regulamentul de punere în aplicare nr. 987/2009 și cu deciziile și recomandările Comisiei administrative. Aceste trei regulamente au fost aplicabile și în Elveția. În prezent, anexa II la acord trebuie să fie modificată pentru a ține cont de legislația UE care a intrat în vigoare de atunci, îndeosebi de modificările introduse prin Regulamentul (UE) nr. 1244/2010 al Comisiei din 9 decembrie 2010[2], prin Regulamentul (UE) nr. 465/2012 al Parlamentului European și al Consiliului din 22 mai 2012[3] și prin Regulamentul (UE) nr. 1224/2012 al Comisiei din 18 decembrie 2012[4] de modificare a Regulamentului (CE) nr. 883/2004[5] și a Regulamentului (CE) nr. 987/2009[6]. În acest scop, Comisia prezintă această propunere de decizie a Consiliului privind poziția pe care Uniunea urmează să o adopte în cadrul Comitetului mixt instituit prin acord. În urma hotărârii Curții de Justiție din 27 februarie 2014 în cauza C-656/11 referitoare la temeiul juridic pentru luarea deciziilor, prezenta propunere pentru o nouă decizie a Consiliului se bazează pe articolul 48 din Tratatul privind funcționarea Uniunii Europene (TFUE), coroborat cu articolul 218 alineatul (9) din același tratat. Prezenta propunere ia în considerare conținutul proiectului de decizie a Comitetului mixt, convenit la nivelul serviciilor cu autoritățile elvețiene la 14 martie 2013, și sprijină aplicarea consecventă a legislației UE privind coordonarea sistemelor de securitate socială între UE și Elveția. Anexa II la acest acord ar trebui să fie modificată și pentru a ține seama de legea federală elvețiană privind prestațiile suplimentare din 6 octombrie 2006. Acest act legislativ îl înlocuiește pe cel din 19 martie 1965. Motivul care a stat la baza adoptării unei noi legi a fost revizuirea generală a distribuirii sarcinilor între statul federal și cantoane și a modului de finanțare a acestora. Nici prestațiile, nici condițiile de acordare a acestora nu au fost modificate prin noua lege. Caracteristicile și scopul prestațiilor rămân neschimbate. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI Versiunea anexei II la propunerea anexată este rezultatul discuțiilor tehnice la care au participat experți din domeniul securității sociale, în special experți din cadrul administrației competente în materie din Elveția și din Uniunea Europeană. Prin actualizarea anexei II la acord se va simplifica și se va moderniza coordonarea sistemelor de securitate socială între Elveția și statele membre ale UE, în special prin punerea în aplicare a Regulamentului (UE) nr. 465/2012. Acest lucru va avea un impact pozitiv în raport cu legislația existentă și va îmbunătăți procedurile administrative pentru toți utilizatorii regulamentelor, inclusiv autoritățile naționale de securitate socială, angajatorii (în special întreprinderile mici și mijlocii) și persoanele fizice. 3. IMPLICAȚII BUGETARE Propunerea nu are implicații asupra bugetului UE. 2014/0283 (NLE) Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului mixt instituit în temeiul Acordului dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor în ceea ce privește modificarea anexei II la acordul respectiv referitoare la coordonarea sistemelor de securitate socială CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 48, coroborat cu articolul 218 alineatul (9), având în vedere Decizia 2002/309/CE, Euratom a Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană[7], în special articolul 2, având în vedere propunerea Comisiei Europene, întrucât: (1) Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor (denumit în continuare „acordul”) a intrat în vigoare la 1 iunie 2002. (2) Articolul 18 din acord prevede că, prin decizia Comitetului mixt, se pot adopta modificări la acord, printre altele la anexa II la acesta, cu privire la coordonarea sistemelor de securitate socială. (3) În vederea menținerii unei aplicări consecvente a legislației UE și a evitării unor dificultăți administrative și, eventual, juridice, este necesar să se modifice anexa II la acord pentru a integra noile acte legislative ale Uniunii la care acordul nu se referă în prezent. (4) Prin urmare, poziția Uniunii în cadrul Comitetului mixt ar trebui să se bazeze pe proiectul de decizie din anexa la prezenta decizie, DECIDE: Articolul 1 Poziția care urmează să fie adoptată de către Uniune în cadrul Comitetului mixt instituit în temeiul articolului 14 din acordul încheiat la 21 iunie 1999 între Comunitatea Europeană și statele sale membre, pe de o parte, și Confederația Elvețiană, pe de altă parte, privind libera circulație a persoanelor are la bază proiectul de decizie a Comitetului mixt prevăzut în anexa la prezenta decizie. Modificările minore aduse acestui proiect de decizie pot fi acceptate de reprezentanții Uniunii în cadrul Comitetului mixt fără a fi necesară o altă decizie a Consiliului. Articolul 2 După adoptare, decizia Comitetului mixt se publică în Jurnalul Oficial al Uniunii Europene. Articolul 3 Prezenta decizie intră în vigoare la […]. Adoptată la Bruxelles, Pentru Consiliu, Președintele [1] Decizia 2002/309/CE, Euratom a Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană. [2] JO L 338, 22.12.2010, p. 35. [3] JO L 149, 8.6.2012, p. 4. [4] JO L 349, 19.12.2012, p. 45. [5] JO L 166, 30.4.2004, p. 1, astfel cum a fost rectificat în JO L 200, 7.6.2004, p. 1. Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială. [6] JO L 284, 30.10.2009, p. 1. Regulamentul (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială. [7] JO L 114, 30.4.2002, p. 1. ANEXĂ Proiect de Decizia nr. 1/2014 a Comitetului mixt instituit în temeiul Acordului dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor din 21 iunie 1999 de modificare a anexei II la acordul respectiv referitoare la coordonarea sistemelor de securitate socială COMITETUL MIXT, având în vedere Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor[1] („acordul”), în special articolele 14 și 18, întrucât: (1) Acordul a fost semnat la 21 iunie 1999 și a intrat în vigoare la 1 iunie 2002. (2) Anexa II la acord privind coordonarea sistemelor de securitate socială a fost înlocuită prin Decizia nr. 1/2012 a Comitetului mixt din 31 martie 2012[2]. (3) Anexa II la acord ar trebui actualizată pentru a ține cont de noile acte juridice din legislația Uniunii Europene care au intrat în vigoare de atunci, în special de modificările aduse Regulamentului (CE) nr. 883/2004 al Parlamentului European și al Consiliului[3] și Regulamentului (CE) nr. 987/2009 al Parlamentului European și al Consiliului[4] prin Regulamentul (UE) nr. 1244/2010 al Comisiei[5], Regulamentul (UE) nr. 465/2012 al Parlamentului European și al Consiliului[6] și Regulamentul (UE) nr. 1224/2012 al Comisiei[7]. (4) De asemenea, ar trebui să se țină seama și de deciziile și de recomandările adoptate de Comisia administrativă pentru coordonarea sistemelor de securitate socială în vederea punerii în aplicare a Regulamentului (CE) nr. 883/2004 și a Regulamentului (CE) nr. 987/2009 în urma intrării în vigoare a Deciziei nr. 1/2012 a Comitetului mixt. (5) Anexa II la acord ar trebui să fie actualizată în concordanță cu modificările aduse actelor juridice relevante ale Uniunii Europene, ADOPTĂ PREZENTA DECIZIE: Articolul 1 Anexa II la Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor („acordul”) se modifică astfel cum se prevede în anexa la prezenta decizie. Articolul 2 Prezenta decizie se întocmește în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă și suedeză, textele fiind egal autentice. Articolul 3 Prezenta decizie intră în vigoare în prima zi a celei de a doua luni de la data adoptării. Adoptată la Bruxelles, Pentru Comitetul mixt, Președintele Secretarii ANEXĂ Anexa II la Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor se modifică după cum urmează: (1) În Secțiunea A: Acte la care se face trimitere, la punctul 1, cuvintele „astfel cum a fost modificat prin Regulamentul (CE) nr. 988/2009 al Parlamentului European și al Consiliului din 16 septembrie 2009 de modificare a Regulamentului (CE) nr. 883/2004 privind coordonarea sistemelor de securitate socială și de stabilire a conținutului anexelor acestuia[8]” se înlocuiesc cu următorul text: „astfel cum a fost modificat prin: · Regulamentul (CE) nr. 988/2009 al Parlamentului European și al Consiliului din 16 septembrie 2009 de modificare a Regulamentului (CE) nr. 883/2004 privind coordonarea sistemelor de securitate socială și de stabilire a conținutului anexelor acestuia[9]; · Regulamentul (UE) nr. 1244/2010 al Comisiei din 9 decembrie 2010 de modificare a Regulamentului (CE) nr. 883/2004 al Parlamentului European și al Consiliului privind coordonarea sistemelor de securitate socială și a Regulamentului (CE) nr. 987/2009 al Parlamentului European și al Consiliului de stabilire a procedurii de punere în aplicare a Regulamentului (CE) nr. 883/2004[10]; · Regulamentul (UE) nr. 465/2012 al Parlamentului European și al Consiliului din 22 mai 2012 de modificare a Regulamentului (CE) nr. 883/2004 privind coordonarea sistemelor de securitate socială și a Regulamentului (CE) nr. 987/2009 de stabilire a procedurii de punere în aplicare a Regulamentului (CE) nr. 883/2004[11]; · Regulamentul (UE) nr. 1224/2012 al Comisiei din 18 decembrie 2012 de modificare a Regulamentului (CE) nr. 883/2004 al Parlamentului European și al Consiliului privind coordonarea sistemelor de securitate socială și a Regulamentului (CE) nr. 987/2009 al Parlamentului European și al Consiliului de stabilire a procedurii de punere în aplicare a Regulamentului (CE) nr. 883/2004[12].”. (2) În Secțiunea A: Acte la care se face trimitere, la punctul 1, sub rubrica „În sensul prezentului acord, Regulamentul (CE) nr. 883/2004 se adaptează după cum urmează:”, la litera (h) punctul 1, cuvintele „(Legea federală privind prestațiile suplimentare din 19 martie 1965)” se înlocuiesc cu următorul text: „(Legea federală privind prestațiile suplimentare din 6 octombrie 2006)”. (3) În Secțiunea A: Acte la care se face trimitere, la punctul 2, după cuvintele „Regulamentul (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială[13]”, se inserează următorul text: „astfel cum a fost modificat prin: · Regulamentul (UE) nr. 1244/2010 al Comisiei din 9 decembrie 2010 de modificare a Regulamentului (CE) nr. 883/2004 al Parlamentului European și al Consiliului privind coordonarea sistemelor de securitate socială și a Regulamentului (CE) nr. 987/2009 al Parlamentului European și al Consiliului de stabilire a procedurii de punere în aplicare a Regulamentului (CE) nr. 883/2004[14]; · Regulamentul (UE) nr. 465/2012 al Parlamentului European și al Consiliului din 22 mai 2012 de modificare a Regulamentului (CE) nr. 883/2004 privind coordonarea sistemelor de securitate socială și a Regulamentului (CE) nr. 987/2009 de stabilire a procedurii de punere în aplicare a Regulamentului (CE) nr. 883/2004[15]; · Regulamentul (UE) nr. 1224/2012 al Comisiei din 18 decembrie 2012 de modificare a Regulamentului (CE) nr. 883/2004 al Parlamentului European și al Consiliului privind coordonarea sistemelor de securitate socială și a Regulamentului (CE) nr. 987/2009 al Parlamentului European și al Consiliului de stabilire a procedurii de punere în aplicare a Regulamentului (CE) nr. 883/2004[16].”. (4) În Secțiunea A: Acte la care se face trimitere, la punctul 2, sub rubrica „În sensul prezentului acord, Regulamentul (CE) nr. 987/2009 se adaptează după cum urmează:”, se elimină următoarele cuvinte: „Acordul dintre Elveția și Italia din 20 decembrie 2005 de stabilire a prevederilor speciale pentru rambursarea prestațiilor de asistență medicală.” (5) În Secțiunea B: Acte juridice pe care părțile contractante le iau în considerare în mod corespunzător, după punctul 21, se adaugă următorul text: „(22) Decizia nr. E2 a Comisiei administrative pentru coordonarea sistemelor de securitate socială din 3 martie 2010 privind stabilirea unei proceduri de gestionare a modificărilor care se aplică în cazul datelor de contact ale organismelor definite la articolul 1 din Regulamentul (CE) nr. 883/2004 al Parlamentului European și al Consiliului și incluse în repertoriul electronic care este parte integrantă din EESSI[17], (23) Decizia nr. E3 a Comisiei administrative pentru coordonarea sistemelor de securitate socială din 19 octombrie 2011 privind perioada de tranziție astfel cum a fost definită la articolul 95 din Regulamentul (CE) nr. 987/2009 al Parlamentului European și al Consiliului[18], (24) Decizia nr. H6 a Comisiei administrative pentru coordonarea sistemelor de securitate socială din 16 decembrie 2010 cu privire la aplicarea anumitor principii privind totalizarea perioadelor în temeiul articolului 6 din Regulamentul (CE) nr. 883/2004 privind coordonarea sistemelor de securitate socială[19], (25) Decizia nr. S8 a Comisiei administrative pentru coordonarea sistemelor de securitate socială din 15 iunie 2011 privind acordarea de proteze, aparate mari și alte prestații în natură substanțiale prevăzute la articolul 33 din Regulamentul (CE) nr. 883/2004 privind coordonarea sistemelor de securitate socială[20], (26) Decizia nr. U4 a Comisiei administrative pentru coordonarea sistemelor de securitate socială din 13 decembrie 2011 privind procedurile de rambursare în temeiul articolului 65 alineatele (6) și (7) din Regulamentul (CE) nr. 883/2004 și articolului 70 din Regulamentul (CE) nr. 987/2009[21].”. (6) În Secțiunea C: Acte juridice de care părțile contractante iau notă, după punctul 2 se adaugă următorul text: „(3) Recomandarea nr. S1 a Comisiei administrative pentru coordonarea sistemelor de securitate socială Comisiei administrative pentru coordonarea sistemelor de securitate socială din 15 martie 2012 privind aspectele financiare ale donării transfrontaliere de organe de la persoane în viață[22].”. [1] JO L 114, 30.4.2002, p. 6. [2] JO L 103, 13.4.2012, p. 51. [3] Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de protecție socială (JO L 166, 30.4.2004, p.1, astfel cum fost rectificat în JO L 200, 7.6.2004, p. 1.) [4] Regulamentul (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (JO L 284, 30.10.2009, p. 1). [5] Regulamentul (UE) nr. 1244/2010 al Comisiei din 9 decembrie 2010 (JO L 338, 22.12.2010, p. 35). [6] Regulamentul (UE) nr. 465/2012 al Parlamentului European și al Consiliului din 22 mai 2012 (JO L 149, 8.6.2012, p. 4). [7] Regulamentul (UE) nr. 1224/2012 al Comisiei din 18 decembrie 2012 (JO L 349, 19.12.2012, p. 45). [8] JO L 284, 30.10.2009, p. 43. [9] JO L 284, 30.10.2009, p. 43. [10] JO L 338, 22.12.2010, p. 35. [11] JO L 149, 8.6.2012, p. 4. [12] JO L 349, 19.12.2012, p. 45. [13] JO L 284, 30.10.2009, p. 1. [14] JO L 338, 22.12.2010, p. 35. [15] JO L 149, 8.6.2012, p. 4. [16] JO L 349, 19.12.2012, p. 45. [17] JO C 187, 10.7.2010, p. 5. [Schimb electronic de informații în materie de securitate socială] [18] JO C 12, 14.1.2012, p. 6. [19] JO C 45, 12.2.2011, p. 5. [20] JO C 262, 6.9.2011, p. 6. [21] JO C 57, 25.2.2012, p. 4. [22] JO C 240, 10.8.2012, p. 3.